มนุษย์เงินเดือนคาใจ ประกันสังคมเพิ่มเบี้ย
เมื่อไม่นานมานี้โลกโซเชียลแชร์สนั่น สำนักงานประกันสังคมมีแนวทางในการหารายได้เข้ากองทุนเพิ่ม โดยอาจขยายฐานเงินเดือนผู้ประกันตนที่ส่งเงินสมทบจากเดิมเดือนละ 1,650–15,000 บาท ปรับเพิ่มเป็น 3,000–20,000 บาทนอกจากนี้ยังจะเก็บเงินสมทบในอัตราสูงสุดเดือนละ 1,000 บาท จากเดิมที่หักจากฐานค่าจ้างร้อยละ 5 สูงสุดไม่เกินเดือนละ 750 บาท,กลายเป็นประเด็นร้อนให้ มนุษย์เงินเดือน ต้องสะท้านหัวใจในยามเศรษฐกิจฝืดขัดเช่นนี้,กระแสข่าวว่า สำนักงานประกันสังคมเตรียมจะเก็บเงินสมทบเพิ่มหลังจากได้ให้สิทธิประโยชน์เพิ่มขึ้นนั้น ยืนยันว่าไม่เป็นความจริง,ประโยคยืนยันหนักแน่นจาก โกวิท สัจจวิเศษ รักษาราชการแทนเลขาธิการสำนักงานประกันสังคม (สปส.) ที่กล่าวในงานแถลงข่าว สำนักงานประกันสังคมยันเพิ่มสิทธิ ไม่เพิ่มเงิน,โกวิท บอกว่า สปส. เข้าใจสภาพเศรษฐกิจในปัจจุบัน และจะไม่เก็บเงินสมทบเพิ่มขึ้น ทั้งนี้ต้องทำความเข้าใจว่า การเก็บเงินสมทบ กับเรื่อง การขยายฐานเงินเดือน เก็บเงินสมทบเป็นคนละเรื่องกัน,สปส. ใช้เงินเดือน 1,650-15,000 บาท เป็นฐานเก็บเงินสมทบเดือนละ 83-750 บาทต่อเดือน มาตั้งแต่เริ่มต้นก่อตั้งกองทุนประกันสังคมในปี 2533 จนถึงวันนี้ผ่านไปกว่า 25 ปี ไม่ได้มีการปรับเพิ่มขึ้น แต่ได้มีการเพิ่มสิทธิประโยชน์มาอย่างต่อเนื่อง หากจะมีการขยายฐานเงินเดือนไปถึง 20,000 บาท ความจริงจะเป็นประโยชน์กับผู้ประกันตนมากยิ่งขึ้น ไม่ว่าจะเป็นการได้รับเงินสะสมเพิ่มขึ้น เงินทดแทนการขาดรายได้จะเพิ่มขึ้นจาก 7,500 บาท เป็น 10,000 บาท หรือเงินบำนาญชราภาพก็จะเพิ่มขึ้นตามไปด้วย,ในอนาคตอีกสองสามปีข้างหน้ามีการประมาณการว่าเม็ดเงินจะเข้ามาในระบบประกันสังคมมากขึ้น ทำให้เป็นปัญหาได้หากไม่มีการวางแผนรองรับการลงทุนเอาไว้,เมื่อดูข้อมูลในอาเซียนจะเห็นได้ว่า ทุกประเทศยกเว้นไทย เก็บร้อยละ 8 จากนายจ้างและลูกจ้าง ส่วนของไทยเก็บจากลูกจ้างและนายจ้าง ร้อยละ 5 โดยรัฐบาลสมทบอีกร้อยละ 2.75 ขณะที่เกณฑ์ขององค์การแรงงานระหว่างประเทศ (ไอแอลโอ) กำหนดขั้นต่ำ 3 กรณี และสูงสุด 8 กรณี,เมื่อเทียบสิทธิประโยชน์แล้ว กองทุนประกันสังคมของไทยให้สิทธิประโยชน์แก่ผู้ประกันตนลูกจ้าง สูงสุดตามเกณฑ์ของไอแอลโอรวมทั้งสิ้น 8 กรณี ไม่ว่าจะเป็น เจ็บป่วย ทุพพลภาพ คลอดบุตร สงเคราะห์บุตร ว่างงาน ตาย ชราภาพ และกรณีประสบอันตรายอันเนื่องมาจากการทำงาน,นับว่ามากที่สุดในอาเซียนและมากเป็นลำดับต้นๆของโลก,สะท้อนให้เห็นว่าเป็นเรื่องที่ สปส. และภาครัฐให้ความสำคัญกับสิทธิประโยชน์ของผู้ใช้แรงงานเป็นอย่างมากให้ได้รับสิทธิเต็มที่ เพื่อยกระดับคุณภาพชีวิตให้ดีขึ้นพอสมควร,วันที่ 20 ตุลาคม ที่ผ่านมา พ.ร.บ.ประกันสังคม (ฉบับที่ 4) พ.ศ.2558 ซึ่งเป็นฉบับใหม่ป้ายแดงมีผลบังคับใช้วันแรก เพื่อผู้ประกันตนได้รับสิทธิประโยชน์เต็มที่ มอบให้กับผู้ประกันตนลูกจ้างทั่วประเทศ ทุกกรณีไม่ต้องรอกฎหมายลูก ไม่ว่าจะเป็นสิทธิค่าคลอดบุตร 13,000 บาท รับสิทธิไม่จำกัดจำนวนครั้ง พร้อมเงินสงเคราะห์ลาหยุด 90 วันเงินสงเคราะห์บุตรอายุ 0-6 ปี คนละ 400 บาทต่อคนต่อเดือน รับสิทธิไม่เกิน 3 คน,นับรวมไปถึงกรณีผู้สูญเสียสมรรถภาพไม่ถึงร้อยละ 50 ของร่างกายก็มีสิทธิรับประโยชน์ทดแทนกรณีทุพพลภาพ หรือกรณีทุพพลภาพอยู่ก่อนวันที่ 31 มี.ค. 58 จะได้รับเงินทดแทนการขาดรายได้ไปตลอดชีวิต,พันตำรวจตรีหญิง รมยง สุรกิจบรรหาร รองเลขาธิการสำนักงานประกันสังคม และโฆษกสำนักงานประกันสังคม บอกอีกว่า กฎหมายใหม่ยังให้ผู้ประกันตนสามารถทำหนังสือระบุบุคคลผู้มีสิทธิรับเงินบำเหน็จชราภาพไว้ล่วงหน้า โดยมีสิทธิรับร่วมกับทายาท หรือจะมอบให้กับญาติพี่น้อง เช่น พี่ น้อง ปู่ ย่า ตา ยาย ลุง ป้า น้า อาจากเดิมถ้าไม่มีทายาท เช่น บิดา มารดา บุตร หรือคู่สมรส,เงินชราภาพที่เก็บสะสมมา 20–30 ปีจะตกเป็นของกองทุนประกันสังคม,ยิ่งไปกว่านั้นยังขยายความคุ้มครองไปถึงลูกจ้างชั่วคราวทุกประเภทของส่วนราชการที่มีอยู่ประมาณ 300,000 คนทั่วประเทศให้ได้รับสิทธิประกันสังคม รวมทั้งครอบคลุมถึงลูกจ้างของนายจ้างที่มีสำนักงานในประเทศและไปประจำทำงานในต่างประเทศ ให้ได้รับความคุ้มครองจากกองทุนประกันสังคมอีกด้วย,นอกจากการเพิ่มสิทธิประโยชน์และขยายความคุ้มครองข้างต้นแล้ว กฎหมายประกันสังคมฉบับใหม่ยังได้เพิ่มเรื่อง การส่งเสริมสุขภาพ และ ป้องกันโรค,เบื้องต้นในปีงบประมาณ 2559 สำนักงานหลักประกันสุขภาพแห่งชาติ (สปสช.) เตรียมออกประกาศ โดย สปส.จะให้ประกันสังคมจังหวัดหรือเขต เข้าร่วมเป็นอนุกรรมการ สปสช. เพื่อประสานงานอำนวยความสะดวกให้กับผู้ประกันในแต่ละจังหวัด ให้สามารถไปใช้สิทธิในโรงพยาบาลรัฐตามหลักเกณฑ์ของ สปสช.,พันตำรวจตรีหญิง รมยง ย้ำว่า เราจะให้ผู้ประกันตนใช้เพียงบัตรประชาชนไปเข้ารับการส่งเสริมสุขภาพและป้องกันโรคตามแนวทางที่ สปสช. กำหนด จากนี้ไปผู้ประกันตนสามารถไปเข้ารับการฝากครรภ์ได้ มีสิทธิรับการฉีดวัคซีนป้องกันโรคต่างๆ และสามารถรับการตรวจคัดกรองวินิจฉัยโรคร้ายแรง เป็นต้น สิทธิเหล่านี้เป็นเรื่องใหม่ที่เป็นของขวัญแก่ผู้ประกันตนและลูกจ้างทั่วประเทศด้วย,น่าสนใจด้วยว่า พระราชบัญญัติประกันสังคม (ฉบับที่ 4) พ.ศ.2558 ยังได้เปลี่ยนแปลงกำหนดระยะเวลาการนำส่งเงินสมทบของนายจ้างและโทษปรับกรณีนายจ้างชำระเงินสมทบล่าช้า เช่น เงินสมทบงวดเดือนตุลาคมต้องจ่ายเงินสมทบภายใน 15 พฤศจิกายน หากล่าช้าจะมีโทษปรับ,และหากนายจ้างไม่ส่งแบบแสดงรายการนำส่งเงินสมทบ (สปส.1-10) ภายในวันที่ 15 ของเดือนถัดจากเดือนที่มีการหักเงินสมทบไว้ จะมีโทษจำคุกไม่เกิน 6 เดือนหรือปรับไม่เกิน 20,000 บาท หรือทั้งจำทั้งปรับ,โกวิท เสริมอีกว่า กฎหมายใหม่ได้เปิดทางให้กองทุนประกันสังคมสามารถนำเงินไปลงทุนอสังหาริมทรัพย์ จากเดิมที่ไม่สามารถทำได้ และแก้ไขระเบียบให้สามารถนำเงินไปลงทุนในต่างประเทศได้มากขึ้น,เป็นการเพิ่มการบริหารจัดการและความเสี่ยง รวมทั้งยังจำเป็นต้องออกแบบการบริหารการลงทุน ต้องได้มืออาชีพเข้ามาบริหารเม็ดเงินที่มีอยู่กว่า 1.3 ล้านล้านบาท,คาดว่าภายในปีหน้า สปส. จะมีหน่วยลงทุนที่เป็นอิสระในลักษณะเดียวกับกองทุนบำเหน็จบำนาญข้าราชการ (กบข.) มาทำหน้าที่บริหารการลงทุนเพื่อได้ผลตอบแทนที่คุ้มค่า และนำดอกผลมาจ่ายสิทธิประโยชน์ให้กับพี่น้องผู้ประกันตนในภายภาคหน้าและทำให้กองทุนประกันสังคมมีเสถียรภาพมากยิ่งขึ้น,นอกจากนี้ยังมีคณะกรรมการตรวจสอบที่ไม่ใช่มาจากฝ่ายนายจ้างหรือลูกจ้าง แต่มาจากการสรรหาจากนักเศรษฐศาสตร์ นักบัญชี นักกฎหมาย เข้ามาช่วยกำกับดูแลและตรวจสอบการลงทุนและการบริหารงบประมาณของ สปส. ว่าเป็นไปตามยุทธศาสตร์ขององค์กรหรือไม่,รายละเอียดเหล่านี้เป็นเรื่องที่วัยแรงงานทุกคนต้องศึกษาเอาไว้ จะได้รับสิทธิอย่างครบถ้วน ติดตามเพิ่มเติมได้ที่ เว็บไซต์ ,www.sso.go.th, หรือมีข้อสงสัย ติดต่อไปได้ที่สายด่วน 1506ตลอด 24 ชั่วโมง,กองทุนประกันสังคมเป็นอนาคตของมนุษย์เงินเดือน ต้องเข้มแข็งให้สมาชิกผู้ประกันตนฝากความหวังฝากผีฝากไข้ได้ไปจนถึงยามเกษียณ.
เมื่อไม่นานมานี้โลกโซเชียลแชร์สนั่น สำนักงานประกันสังคมมีแนวทางในการหารายได้เข้ากองทุนเพิ่ม โดยอาจขยายฐานเงินเดือนผู้ประกันตนที่ส่งเงินสมทบจากเดิมเดือนละ 1,650–15,000 บาท
สกู๊ปหน้า1,ประกันสังคม,สำนักงานประกันสังคม,มนุษย์เงินเดือน,เงินสมทบ,สปส.,พ.ร.บ.ประกันสังคม,รมยง สุรกิจบรรหาร,คอลัมน์ฉบับพิมพ์,คอลัมน์,คอลัมน์ไทยรัฐ,หนังสือพิมพ์ไทยรัฐ,ไทยรัฐ